cyanic-selkie/wikianc huggingface dataset:
Αλκουίνος της Υόρκης
Λογοτεχνική επιρροή
Σε ότι αφορά τα γραπτά του, έγραψε διάφορες πραγματείες, ανάμεσα τους και για την γραμματική, ρητορική, και διαλεκτική, με την μορφή διαλόγων. Σε ότι αφορά τις θεολογικές πραγματείες του, αυτές αποτελούνται από την De fide Trinitatis (η πίστη στην [Αγία] Τριάδα), και διάφοροι σχολιασμοί στην Αγία Γραφή. Του αποδίδεται επίσης πως εφηύρε το λατινικό ερωτηματικό (?) αν και δεν είχε την μορφή που έχει σήμερα.
Θεωρείται ως ένας από τους πιθανούς συγγραφείς των Libri Carolini.
Ομοφυλοφυλικές περιγραφές
Διάφορα αποσπάσματα στα γραπτά του Αλκουίνου εκφράζουν ομοφυλοφιλικές περιγραφές ή επιθυμίες, κάτι που οι ιστορικοί θεωρούν πως αποτελεί μια εξωτερίκευση των εκφράσεων του και πιθανώς κάποιο ερωτικό στοιχείο στην μοναστική ή/και αυλική ζωή του. Για παράδειγμα συχνά περιγράφει ερωτικά τους στενούς του φίλους, παράλληλα με το στοιχείο της θρησκευτικής αγάπης, και με τον ίδιο τρόπο περιγράφει και μέλη όπως την βασιλομήτωρα καθώς και τις κόρες του βασιλιά.
Η ερμηνεία των κειμένων αυτών ως ομοφυλοφιλικών έχει αμφισβητηθεί ως λανθασμένη από ορισμένους άλλους μελετητές οι οποίοι θεωρούν πως απλώς πρόκειται για χριστιανική αγάπη,  ενώ παράλληλα αναφέρεται πως ο Αλκουίνος είχε δεσμό με μια από τις κόρες του βασιλιά, την Ντέλια, στην οποία αφιέρωσε αρκετά από τα ποιήματα του. Πέρα από την αγάπη επισημαίνεται επίσης, πως ο ίδιος ο Αλκουίνος είχε αναφέρει σε γραπτά του περί της δίκαιας τιμωρίας των κατοίκων των Σοδόμων ως ανταπόδοση για τις αμαρτίες τους εναντίον της φύσης με την αλληλοσυνεύρεση αντρών, κάτι που κατά τα λεγάμενα του ήταν χειρότερο από την συνεύρεση μεταξύ γυναικών.
Αφιερώματα
Σε αρκετές αγγλικανικές εκκλησίες, η μνήμη του Αλκουίνου εορτάζεται στις 20 Μαΐου (καθώς η 19η Μαΐου είναι του Αγίου Δουνστάνου / St. Dunstan), ενώ το κολέγιο Άλκουιν του πανεπιστημίου του Γιόρκ έχει ονομαστεί προς τιμήν του.
Επιλεγμένα έργα και εκδόσεις
Πλήρης κατάλογος των έργων του υπάρχει στο ''Clavis scriptorum latinorum medii aevi: Auctores Galliae 735–987. Tomus II: Alcuinus.'' Turnhout: Brepols, 1999.
Συνολικά διασώζονται 310 επιστολές.
Εξωτερικοί σύνδεσμοι
Κατηγορία:Άγγλοι κληρικοί Κατηγορία:Φράγκοι ευγενείς Κατηγορία:Δυναστεία των Καρολιδών Κατηγορία:Μεσαιωνική ΛΟΑΤ ιστορία
Gibson Appliance
Η Gibson Refrigerator Company ήταν Αμερικανικός κατασκευαστής οικιακών συσκευών με έδρα το Γκρίνβιλ στην πολιτεία Μίσιγκαν, και ήταν γνωστή κυρίως για τους ηλεκτρικούς καταψύκτες της.
Ιστορικό
Ιδρύθηκε το 1877 από τους Φρανκ Γκίμπσον και Τζον Λούις για την παραγωγή ντουλαπιών που στέγαζαν κομμάτια πάγου (καταψύκτες). Το 1908, συγχωνεύτηκε με την Belding-Hall Company, εταιρεία του Τζόσουα Χολ που ιδρύθηκε το 1877 στο Μπέλντινγκ του Μίσιγκαν. Με αυτόν τον τρόπο, η Gibson έγινε ο μεγαλύτερος κατασκευαστής καταψυκτών.
Το 1931, η εταιρεία άρχισε να κατασκευάζει ηλεκτρικά ψυγεία. Η εταιρεία ήταν η πρώτη που εφηύρε το αυτόματο λαμπάκι ψυγείου, τον πάνω καταψύκτη και τον μηχανισμό "air sweep" για τη διανομή κλιματιστικού αέρα. Από το 1942, η Gibson κατασκεύαζε και ηλεκτρικούς φούρνους. Τα ψυγεία ήταν επίσης προοδευτικά διαθέσιμα με ψυκτικούς θαλάμους αποθήκευσης.
Κατά τη διάρκεια του Δευτέρου Παγκοσμίου Πολέμου, ο Γκίμπσον κατάφερε να παραγάγει 1.078 στρατιωτικά αεροσκάφη Waco CG-4 με αδειοδότηση.
Το 1953, ξεκίνησε η κατασκευή καθαριστών αέρα και κλιματιστικών.
Οι συσκευές της Gibson διανεμήθηκαν στην Ελλάδα από την Τρόπαια Συμμετοχική.
Σημειώσεις
Η Gibson εκμεταλλεύτηκε έξυπνα το τυχαία πανομοιότυπο όνομα του τότε δημοφιλή εικονογράφου Τσαρλς Ντάνα Γκίμπσον σε διαφημίσεις. Το Gibson Girl, που δημιουργήθηκε από τον καλλιτέχνη και ήταν γνωστό από περιοδικά ως μια ιδανικά τυπική παράσταση της ανεξάρτητης, κομψής νεαρής Αμερικανικής κυρίας της ανώτερης τάξης, ενσωματώθηκε στη διαφήμιση.
Ανεπίσημος υποψήφιος εκλογών
Ένας ανεπίσημος υποψήφιος (αγγλικά: write-in candidate) είναι κάποιος που το όνομά του δεν εμφανίζεται σε κανένα από τα έντυπα ψηφοδέλτια, αλλά υπάρχει η δυνατότητα να προστεθεί χειρόγραφα αν το επιθυμεί ο εκλογέας. Δηλαδή, το έντυπο ψηφοδέλτιο έχει μία λίστα υποψηφίων που ψηφίζονται με σταυροδοσία ή σειρά προτίμησης και, επίσης, έχει έναν κενό χώρο ή μία κενή γραμμή που προορίζεται για τη συμπλήρωση του ονόματος ενός ανεπίσημου υποψήφιου. Στον κενό χώρο ο εκλογέας μπορεί να γράψει ο ίδιος, με μολύβι ή στυλό, το όνομα του πολιτικού συνδυασμού ή ενός μεμονωμένου υποψηφίου της προτίμησής του.
Παραπομπές
Κατηγορία:Πολιτική των Ηνωμένων Πολιτειών Κατηγορία:Εκλογές στις Ηνωμένες Πολιτείες Αμερικής Κατηγορία:Εκλογικά συστήματα
Όρος Τιανζί
Το όρος Τιανζί (κινεζικά: 天子山) βρίσκεται στην περιοχή Ζανγκτζιάτζιέ (张家界, πινγίν: Zhāngjiājiè) στην επαρχία Χουνάν της Κίνας, κοντά στην κοιλάδα Σουοξί (索溪峪). Αποτελεί μέρος του Εθνικού Δασικού Πάρκου της Ζανγκτζιατζιέ, και έτσι αναφέρεται συχνά και ως όρη Τιανζί λόγω της κοινής παρουσίας πολλών κατακόρυφων στηλών από ασβεστόλιθο και της ιδιαίτερης θέας που αυτές προσφέρουν.
Περιγραφή
Έχει πάρει την ονομασία του από έναν αγρότη με το όνομα Ξιάνγκ Ντακούν της εθνοτικής ομάδας των Τουτζιαζού (土家族, πινγίν: Tǔjiāzú), ο οποίος ήταν ο ηγέτης μιας επιτυχούς επανάστασης των χωρικών της περιοχής και αποκαλούσε τον εαυτό του ως Τιανζί, το οποίο σημαίνει γιός του Ουρανού, και αποτελεί παραδοσιακό χαρακτηρισμό των κινέζων αυτοκρατόρων.
Καλύπτει μια περιοχή 67 τετραγωνικών χιλιομέτρων, και η υψηλότερη κορυφή του είναι στα 1.2 χιλιόμετρα πάνω από το επίπεδο της θάλασσας. Η μετακίνηση στην περιοχή γίνεται με τελεφερίκ.
Αξιοθέατα
Στην ανατολική είσοδο του βρίσκεται βουδιστικός ναός που χρονολογείται από τη δυναστεία των Τανγκ (7ος - 10ος αιώνας), και ολόκληρη η περιοχή αποτελεί μέρος του Εθνικού Δασικού Πάρκου της Ζανγκτζιατζιέ με πολλά είδη ζώων και φυτών, με τις κατακόρυφες ασβεστολιθικές στήλες να αποτελούν χαρακτηριστικό της ευρύτερης περιοχής.
Εξωτερικοί σύνδεσμοι
Κατηγορία:Βουνά της Κίνας
Μπερίγκ-Βεντράνζ
Το Μπερίγκ-Βαντρόνζ (Μπέαργκ-Βιντρίν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Κάναχος ο Σικυώνιος (4ος αιώνας π.Χ.)
Ο Κάναχος (ο Νεότερος, 5ος/4ος αιώνας π.Χ.) ήταν γλύπτης με καταγωγή από την Σικυώνα. Γνωστό έργο του αποτελεί ο ορειχάλκινος ανδριάντας του ολυμπιονίκη Βυκέλου του Σικυώνιου κατά τους 95ους (400 π.Χ.) ολυμπιακούς αγώνες της αρχαιότητας, καθώς και την συμμετοχή του στην κατασκευή συμπλέγματος γλυπτών στους Δελφούς το 404 π.Χ. κατά παραγγελία του Σπαρτιάτη στρατηγού Λύσανδρου. Παππούς του Κάναχου φέρεται να υπήρξε ο Κάναχος ο Πρεσβύτερος (6ος αιώνας π.Χ.) επίσης γλύπτης στο επάγγελμα.
Νικόλαος Σταματιάδης
Ο Νικόλαος Σταματιάδης ήταν Έλληνας νομικός (μέλος του Δικηγορικού Συλλόγου Βόλου) και πολιτικός.
Παραπομπές
Κατηγορία:Βουλευτές Βόλου
Τομονόμπου Ιμαμίτσι
Ο Τομονόμπου Ιμαμίτσι (ιαπωνικά: 今道 友信, Ιμαμίτσι Τομονόμπου) (19 Νοεμβρίου 1922 – 13 Οκτωβρίου 2012) ήταν Ιάπωνας φιλόσοφος, ο οποίος μελέτησε την κινεζική φιλοσοφία.
Βιογραφία και έργο
Ο Ιμαμίτσι δίδαξε στην Ευρώπη (στο Παρίσι και τη Γερμανία) καθώς και στην Ιαπωνία (έχοντας επίσης αναγορευτεί ομότιμος καθηγητής του Πανεπιστημίου του Παλέρμο). Ξεκινώντας το 1979, ήταν πρόεδρος του Centre International pour l'Étude Comparée de Philosophie et d'Esthétique και μετά το 1997 του Διεθνούς Ινστιτούτου Φιλοσοφίας. Το 1976, ο Ιμαμίτσι ίδρυσε το φιλοσοφικό περιοδικό Aesthetics.
Ο Ιμαμίτσι έχει μεταφράσει την Ποιητική του Αριστοτέλη στα ιαπωνικά (το 1972) και έχει γράψει πολλά βιβλία στα ιαπωνικά. Ο Ιμαμίτσι ήταν υποστηρικτής της επικοινωνίας μεταξύ των πολιτισμών. Χαρακτηρίζει τη δυτική φιλοσοφία ως μια προσπάθεια να επιτευχθεί μια οπτική του Θεού (das in-dem-Gott-sein, δηλαδή "το να υπάρχεις μέσα στην ύπαρξη του Θεού") και την ανατολική φιλοσοφία ως μια προσπάθεια να υπάρχεις στον κόσμο (das in-der-Welt- sein ). Ο Ιμαμίτσι βλέπει και στις δύο θέσεις δύο ημιτελείς και συμπληρωματικές ως προς τον ουμανισμό τους και παρατηρεί ότι από τη δημοσίευση του Βιβλίου του τσαγιού, ορισμένοι δυτικοί φιλόσοφοι έχουν υιοθετήσει μια πιο ανατολική στάση ενώ κάποιοι ανατολικοί φιλόσοφοι έχουν προσπαθήσει να φτάσουν στο Απόλυτο ή το Αιώνιο.
Το φιλοσοφικό έργο του Τομονόμπου Ιμαμίτσι διέπεται από τον προβληματισμό της περίπλοκης έννοιας της ηθικής ανεκτικότητας. Ο προβληματισμός αυτός, αποδομεί την έννοια της ανεκτικότητας ως αρετής αυτή καθεαυτή στο πλαίσιο των σύγχρονων κοινωνιών, προχωρώντας σε μια ανάλυση της προόδου της ανθρώπινης σκέψης και ικανότητας, όπως αυτή έχει σημειωθεί κάτω από την επίδραση του μοντερνισμού. Σύμφωνα με τον Ιμαμίτσι, η ουδετερότητα της σκέψης δεν ταυτίζεται με την ηθική ανεκτικότητα. Η αντικειμενική μετάβαση από τη μετριοπαθή υπομονή, τόσο με τη χριστιανική σημασία όσο και ως γενικότερη ηθική αξία, σε μια κατάσταση που επιτρέπει διαφορετικές δραστηριότητες είναι μια τροποποίηση της αρετής, η οποία έχει επέλθει κάτω από το πρίσμα και την επιρροή της τεχνολογικά προηγμένης κοινωνίας των ανθρώπων στη σύγχρονη εποχή.
Ο Τομονόμπου Ιμαμίτσι ήταν πατέρας του κιθαρίστα και τραγουδοποιού Τομοτάκα Ιμαμίτσι, του πιανίστα Νομπούκο Καουαγκούτσι, της βιολόγου Γιούκικο Ιμαμίτσι και του ψυχολόγου Τομοάκι Ιμαμίτσι.
Εξωτερικοί σύνδεσμοι
Κατηγορία:Φιλόσοφοι της ιστορίας Κατηγορία:Φιλόσοφοι της τέχνης Κατηγορία:Ιάπωνες φιλόσοφοι Κατηγορία:Ιάπωνες δοκιμιογράφοι Κατηγορία:Ιστορία των ιδεών Κατηγορία:Ουμανιστές Κατηγορία:Ιστορία της φιλοσοφίας Κατηγορία:Επιστημολόγοι Κατηγορία:Αριστοτελικοί φιλόσοφοι
Γκάλι Ισκαλίεφ
Ο Γκάλι Ναζμεντενόβιτς Ισκαλίεφ (Ғали Нәжімеденұлы Есқалиев, Ǵalı Nájimedenuly Esqalıev 6 Φεβρουαρίου 1970) - Καζακστάν πολιτικός, οικονομολόγος, Ακίμ της περιοχής του Δυτικού Καζακστάν.
Βιογραφία
Ο πατέρας του, ο Ναζαμεντέν Ιχσάνοβιτς Ισκαλίεφ ήταν ο επικεφαλής της περιφερειακής διοίκησης του Δυτικού Καζακστάν από τον Φεβρουάριο του 1992 έως τον Ιανουάριο του 1993.
Το 1993 ήταν Ανώτερος Εμπειρογνώμονας της Ερευνητικής και Παραγωγικής Επιχείρησης του Αγροβιομηχανικού εργοστασίου Πριουράλ.
Το 1994-1998 ήταν Ανώτερος Οικονομολόγος, Επικεφαλής του Τμήματος του Τμήματος Δυτικής Καζακστάν της τράπεζας Τουράν-Αλέμ (Turan-Alem Bank).
Το 1998-2003 ήταν Διευθυντής του υποκαταστήματος της Temirbank OJSC στο Ουράλ.
Από τον Ιανουάριο του 2003 έως τον Φεβρουάριο του 2004 ήταν Επικεφαλής του Περιφερειακού Τμήματος Υποστήριξης και Ανάπτυξης Επιχειρηματικότητας του Δυτικού Καζακστάν
Από τον Ιούνιο 2006 έως τον Μάρτιο 2008 ήταν Διευθύνων Σύμβουλος της Τράπεζας Ανάπτυξης του Καζακστάν.
Από τον Μάρτιο 2008 έως τον Ιούνιο του 2009 ήταν Αντιπρόεδρος της Τράπεζας Ανάπτυξης του Καζακστάν.
Από τον Ιούνιο 2009 έως το 2011 ήταν Πρόεδρος του Διοικητικού Συμβουλίου της Τράπεζας Ανάπτυξης του Καζακστάν.
Στις 12 Μαρτίου 2012, με εντολή του Ακίμ της Περιφέρεια Τζαμπίλ, Αττανάτ Μποζμμπαγέφ διορίστηκε στη θέση του αναπληρωτή Ακίμ της περιοχής.
Από το 2017 έως το 2018 ήταν διευθυντής του Κέντρου Εμπειρογνωμοσύνης Αναπτυξιακών Έργων της Astana LLP
Από τον Μάιο του 2018 έως τον Ιανουάριο του 2019 ήταν Επικεφαλής του Τμήματος Αναγέννησης Αστικού Περιβάλλοντος της Αστάνα.
Από τον Ιανουάριο του 2019 ήταν αναπληρωτής Ακίμ της περιοχής Δυτικού Καζακστάν.
Στις 13 Ιουνίου 2019, με το διάταγμα του Προέδρου της Δημοκρατίας του Καζακστάν, διορίστηκε μέλος της περιοχής του Δυτικού Καζακστάν.
Παραπομπές
Κατηγορία:Ακίμ της Περιφέρειας Δυτικού Καζακστάν
Ισπανική Επανάσταση του 1936
Η ισπανική επανάσταση ήταν μια κοινωνική επανάσταση των εργαζομένων που ξεκίνησε κατά την έξαρση του Ισπανικού εμφυλίου πολέμου το 1936 και οδήγησε στην εφαρμογή αναρχικών οργανωτικών αρχών σε διάφορα τμήματα της χώρας για περίπου μισό μέχρι το πολύ 3 χρόνια κυρίως στην Καταλονία, την Αραγονία, την Ανδαλουσία και σε τμήματα της κοινότητας της Βαλένθια.
Μεγάλο μέρος της οικονομίας της Ισπανίας τέθηκε υπό τον έλεγχο των εργαζομένων. Σε αναρχικά προπύργια όπως η Καταλονία, το αντίστοιχο ποσοστό ήταν τόσο υψηλό ως 75%, αλλά μικρότερο στις περιοχές με μεγάλη επιρροή από το Κομμουνιστικό Κόμμα Ισπανίας. Τα εργοστάσια λειτουργούσαν μέσω επιτροπών εργαζομένων, οι αγροτικές περιοχές έγιναν κολεκτιβοποιημένες και λειτουργούσαν ως ελευθεριακές σοσιαλιστικές κοινότητες. Ακόμη και μέρη όπως ξενοδοχεία, κουρεία και εστιατόρια λειτουργούσαν συλλογικά και τα διαχειρίζονταν οι εργαζόμενοι τους. Η προσπάθεια κολεκτιβοποίησης οργανώθηκε κυρίως από τα μέλη της Εθνικής Συνομοσπονδίας Εργατών (CNT) και της Ιβηρικής Αναρχικής Ομοσπονδίας (FAI, Federación Anarquista Ibérica), οι οποίες συχνά συντομεύθηκαν ως CNT-FAI λόγω της συγγένειας μεταξύ των δύο οργανώσεων και του σημαντικού ρόλου της τελευταίας εντός της πρώτης για τη διατήρηση της αναρχικής «αγνότητας». Η μη-αναρχική σοσιαλιστική Γενική Ένωση Εργατών (UGT: Unión General de Trabajadores) συμμετείχε επίσης στην εφαρμογή της κολεκτιβοποίησης, αν και σε πολύ μικρότερο βαθμό.
Απόψεις
Σύμφωνα με τον Γάλλο ιστορικό και μέλος της CNT Gaston Leval αυτή η εμπειρία, στην οποία "συμμετείχαν άμεσα ή έμμεσα περίπου οκτώ εκατομμύρια άνθρωποι, άνοιξε έναν νέο τρόπο ζωής σε όσους αναζητούσαν μια εναλλακτική λύση στον αντικοινωνικό καπιταλισμό, αφενός, και στον ολοκληρωτικό κρατικό ψεύτικο σοσιαλισμό, αφετέρου."
Πηγές
Κατηγορία:Ισπανικός Εμφύλιος
Συμμετοχή της Σαμόα στους Ολυμπιακούς Αγώνες
Η Σαμόα (ονομαζόταν Δυτική Σαμόα έως το 1997) μετέχει ως ανεξάρτητο κράτος στους Ολυμπιακούς Αγώνες από το 1984.
Γενικές πληροφορίες
Η Εθνική Ολυμπιακή Επιτροπή της χώρας ιδρύθηκε το 1983 και αναγνωρίστηκε το ίδιο έτος από τη Διεθνή Ολυμπιακή Επιτροπή. Η πρώτη συμμετοχή σε Ολυμπιάδα πραγματοποιήθηκε στους Θερινούς Αγώνες του 1984 στο Λος Άντζελες με 8 αθλητές. Έκτοτε, η Σαμόα έχει λάβει μέρος σε όλους τους Θερινούς Ολυμπιακούς Αγώνες με συνολικά 58 αθλητές, όμως δεν έχει συμμετάσχει ακόμη σε κάποια διοργάνωση Χειμερινών Ολυμπιακών Αγώνων.
Η μεγαλύτερη επιτυχία για τη χώρα ήρθε από την Ελέ Οπελόγκε στην κατηγορία +75 κιλών της άρσης βαρών στους Αγώνες του 2008 στο Πεκίνο. Αν και η Οπελόγκε τερμάτισε αρχικά στην τέταρτη θέση με διαφορά μόλις ενός κιλού από την τρίτη Μαρίγια Γκραμποβέτσκαγια του Καζακστάν, όλα άλλαξαν το 2015. Η ΔΟΕ προέβη σε επανέλεγχο των δειγμάτων που είχαν δώσει αθλητές από τους Αγώνες του Πεκίνου και του Λονδίνου το 2012, χρησιμοποιώντας νεότερες και περισσότερο προηγμένες τεχνικές ελέγχου. Τον Οκτώβριο του 2016, η ασημένια Ολυμπιονίκης Όλια Κορόμπκα από την Ουκρανία βρέθηκε θετική στην αναβολική ουσία δεϋδρο-χλωρ-μεθυλτεστοστερόνη, με αποτέλεσμα να αποκλειστεί και να της αφαιρεθεί το μετάλλιο. Την ίδια μοίρα είχε και η Γκραμποβέτσκαγια λίγες εβδομάδες αργότερα, όταν το επαναληπτικό δείγμα της βρέθηκε θετικό σε κοκτέιλ διαφόρων ουσιών. Έτσι, η Οπελόγκε έλαβε το ασημένιο μετάλλιο, ενώ η Μαριάμ Ουσμάν από τη Νιγηρία έλαβε το χάλκινο. Αυτό είναι και το μοναδικό μετάλλιο στην ιστορία της Σαμόα στους Ολυμπιακούς Αγώνες έως και σήμερα.
Σημαιοφόροι
thumb|350px|Ο δισκοβόλος Άλεξ Ρόουζ επιλέχθηκε ως σημαιοφόρος της Σαμόα στην τελετή έναρξης των [[Θερινοί Ολυμπιακοί Αγώνες 2020|Αγώνων του 2020 στο Τόκιο.]]
Εξωτερικοί σύνδεσμοι
Σαμοα Κατηγορία:Αθλητισμός στη Σαμόα
Κάναχος (αποσαφήνιση)
Η ονομασία Κάναχος μπορεί να αναφέρεται στα παρακάτω θέματα:
Ναυκύδης (γλύπτης)
Ο Ναυκύδης (γιος του Μόθωνος, ή του Πατροκλή, 5ος/4ος αιώνας π.Χ.) ήταν γλύπτης με καταγωγή από το Άργος γνωστός για την κατασκευή ανδριάντων, καθώς και για την γλυπτική παράσταση του δισκοβόλου του.
Διδασκαλία
Εργάστηκε κατά την περίοδο της 95ης διοργάνωσης (400 π.Χ.) των αρχαίων ολυμπιακών αγώνων, και ήταν ο μεγαλύτερος αδερφός του γλύπτη Πολύκλειτου -ή Περίκλειτου- στον οποίο δίδαξε την τέχνη της γλυπτικής -διαφορετικό άτομο από τον γλύπτη Πολύκλειτο τον Πρεσβύτερο του 5ου αιώνα π.Χ., ασαφές για το αν πρόκειται για τον Πολύκλειτο τον Νεότερο-.
Είχε ακόμα έναν αδερφό, τον Δαίδαλο, ενώ μαθητής του υπήρξε επίσης ο γλύπτης Άλυπος ο Σικυώνιος.
Σημαντικά έργα
Ο Πλίνιος ο Πρεσβύτερος αναφέρει πως ο Ναυκύδης είχε φιλοτεχνήσει άγαλμα του Ερμή, ανδριάντα δισκοβόλου αθλητή, καθώς και άγαλμα όπου ένας άντρας θυσίαζε ένα κριάρι. Ρωμαϊκά αντίγραφα του αγάλματος του δισκοβόλου διασώζονται στο Λούβρο, και το Βρετανικό μουσείο.
Σημαντικό έργο του επίσης ήταν το χρυσελεφάντινο άγαλμα της Ήβης το οποίο δημιούργησε και το οποίο είχε τοποθετηθεί δίπλα από το διάσημο άγαλμα της Ήρας -έργο του Πολύκλειτου του Πρεσβύτερου- στον Ηραίο ναό κοντά στις Μυκήνες, καθώς και ένα ορειχάλκινο άγαλμα της Εκάτης το οποίο είχε τοποθετηθεί στην πόλη του Άργους. Κατασκεύασε επίσης και ορειχάλκινο άγαλμα της ποιήτριας Ήριννας, καθώς και αρκετούς ανδριάντες ολυμπιονικών με τους πιο δημοφιλής να είναι τα 2 αγάλματα του Χείμωνα του Αργείου εκ των οποίων το ένα βρισκόταν στην Ολυμπία, και το άλλο το οποίο βρισκόταν στο Άργος και κατά την ρωμαϊκή περίοδο μετακινήθηκε στην Ρώμη στον ναό της Ειρήνης (Templum Pacis). Υπάρχουν επίσης αναφορές για 2 άλλα γνωστά αγάλματα που δημιούργησε, ένα κάποιου Βαυκύδη του Τροιζηνίου και ένα του Ευκλή του Ροδίου.
Άλλοι γλύπτες
Άλλοι γλύπτες της εποχής του Ναυκύδη οι οποίοι εργάστηκαν στην κατασκευή ανδριαντών κατά την 95η διοργάνωση των αρχαίων ολυμπιακών αγώνων, ήταν οι Κάναχος, Πατροκλής, και ο Δεινομένης.
Παραπομπές
Κατηγορία:Αρχαίοι Έλληνες γλύπτες Κατηγορία:Αρχαίοι Αργείοι
Ντζάναν Μούσα
Ο Ντζάναν Μούσα (, γεννήθηκε στις 8 Μαΐου 1999) είναι Βόσνιος επαγγελματίας καλαθοσφαιριστής της Ρεάλ Μαδρίτης της Πρωτάθλημα καλαθοσφαίρισης Ισπανίας και της Ευρωλίγκας. Έχει ύψος 2.06 μέτρων και βάρος 98 κιλών και παίζει στη θέση του σμολ φόργουορντ. Επιλέχθηκε από τους Μπρούκλιν Νετς με την 29η επιλογή στο ντραφτ του 2018 του ΝΒΑ.
Γεννημένος στο Μπίχατς της Βοσνίας-Ερζεγοβίνης, ο Μούσα ξεκίνησε να παίζει ποδόσφαιρο στην αρχή, πριν επιλέξει να επικεντρωθεί στο μπάσκετ. Ο Μούσα ξεκίνησε να παίζει μπάσκετ στην ομάδα νέων της KK Μπόσνα XXL, όταν ήταν 8 ετών. Στη συνέχεια πήγε στην KK Κος με έδρα το Σεράγεβο, πριν ενταχθεί στην κροατική KK Τσεντεβίτα το 2014.
Τσεντεβίτα (2014–2018)
Τον Δεκέμβριο του 2014, υπέγραψε συμφωνία με την κροατική Τσεντεβίτα. Ο Μούσα έκανε την πρώτη εμφάνισή του στην κορυφαία διοργάνωση της Ευρώπης, την Ευρωλίγκα, στις 15 Οκτωβρίου 2015, καθιστώντας τον τον ένατο νεότερο παίκτη που έκανε την πρώτη εμφάνισή του στην Ευρωλίγκα. Ο Μούσα έπαιξε στα πρώτα 4:55 λεπτά του αγώνα και σημείωσε 4 πόντους.
Τον Ιούνιο του 2017, ο Μούσα παρακολούθησε το Adidas Eurocamp, ένα στάδιο προετοιμασίας καλαθοσφαίρισης με έδρα το Τρεβίζο για παίκτες με διεθνείς προοπτικές για ντραφτ του ΝΒΑ. Ονομάστηκε ο πιο βελτιωμένος παίκτης του Eurocamp του 2017.
Την περίοδο 2017–18, ενώ ήταν μέλος της Τσεντεβίτα, ο Μούσα τιμήθηκε με το Τρόπαιο του Ανερχομένου Αστέρα του EuroCup, αφού είχε μέσο όρο 10,5 πόντους και 3,2 ριμπάουντ ανά παιχνίδι, σε 16 αγώνες που έγιναν στη διοργάνωση του EuroCup, της 2ης κατηγορίας της Ευρώπης. Ονομάστηκε επίσης ως ο κορυφαίος υποσχόμενος της 1ης Αδριατικής καθώς και μέλος της καλύτερης ομάδας της 1ης Αδριατικής για την περίοδο 2017–18.
Μπρούκλιν Νετς (2018–2020)
Στις 12 Απριλίου 2018, ο Μούσα δήλωσε για το ντραφτ του ΝΒΑ του 2018, όπου αναμενόταν να είναι επιλογή του πρώτου γύρου. Στις 21 Ιουνίου, επιλέχθηκε με την 29η συνολική επιλογή από τους Μπρούκλιν Νετς. Στις 12 Ιουλίου, οι Νετς υπέγραψαν με τον Μούσα συμβόλαιο σε κλίμακα πρωτάρη. Κατά τη διάρκεια της πρώτης χρονιάς του, ο Μούσα είχε πολλές αναθέσεις στους Λονγκ Άιλαντ Νετς του NBA G League.
Στις 21 Δεκεμβρίου 2020, ο Μούσα παραιτήθηκε από τους Πίστονς.
Εφές Αναντολού (2021)
Στις 13 Ιανουαρίου 2021, ο Μούσα υπέγραψε συμβόλαιο 2,5 ετών με την Εφές Αναντολού της 1ης Τουρκίας. Στις 27 Ιουνίου 2021, η Εφές χρησιμοποίησε την επιλογή της να αποχωρήσει από το αμοιβαίο συμβόλαιό της και ο Μούσα έμεινε ελεύθερος. Η σύντομη πορεία του με τον τουρκικό σύλλογο είχε τέσσερις συμμετοχές στην Ευρωλίγκα και σύντομο χρόνο συμμετοχής 12 λεπτών. Έπαιξε επίσης σε οκτώ παιχνίδια στο πρωτάθλημα της 1ης Τουρκίας, έχοντας κατά μέσο όρο 11,4 πόντους ανά αγώνα.
Ρίο Μπρεογάν (2021–2022)
Στις 21 Ιουλίου 2021, ο Μούσα υπέγραψε με την Ρίο Μπρεογάν της 1ης Ισπανίας. Ο Μούσα έγινε ένας από τους πιο θρυλικούς παίκτες της Ρίο Μπρεογάν, βοηθώντας τους να σφραγίσουν τη συμμετοχή τους στο Κύπελλο Ισπανίας για πρώτη φορά μετά από περισσότερα από 30 χρόνια. Οι καλύτερες στιγμές του Μούσα με την εμφάνιση της Ρίο Μπρεογάν περιλαμβάνουν δύο απίστευτα παιχνίδια έναντι της Βαλένθια, σημειώνοντας 33 πόντους (44 βαθμούς αξιολόγησης) και 31 πόντους (47 βαθμούς αξιολόγησης), έναν νικηφόρο αγώνα απέναντι στην αιώνια αντίπαλο της Μπρεογάν, την Ομπραντόιρο ΚΑΜ ή τους 25 πόντους του την πρώτη αγωνιστική έναντι της ΚΜ Κανάριας. Τραυματίστηκε τον Απρίλιο απέναντι στην Μπάσκετ Μανρέσα, κάτι που σήμαινε ότι οι ελπίδες της Μπρεογάν για τα πλέι οφ εξαφανίστηκαν. Αφού νοσηλεύθηκε για λίγες ημέρες, εμφανίστηκε για να παρακολουθήσει τον αγώνα της ομάδας του με την Μπάσκετ Σαραγόσα αποσπώντας ένα τρομερό χειροκρότημα από τους τοπικούς οπαδούς. Κέρδισε πολλά βραβεία του Παίκτη της Εβδομάδας και δύο βραβεία του Παίκτη του Μήνα και πρόκειται να κερδίσει τον πρώτο του τίτλο του Πολυτιμοτέρου Παίκτη (MVP) της χρονιάς στην 1η Ισπανίας, κάτι που θα τον έκανε τον πρώτο παίκτη της Ρίο Μπρεογάν που κέρδισε ποτέ το πιο διάσημο ατομικό βραβείο στο ισπανικό μπάσκετ.
Πορεία στην Εθνική Ομάδα
Ο Μούσα έπαιξε στο Ευρωπαϊκό Πρωτάθλημα Καλαθοσφαίρισης Παίδων της FIBA του 2014 με την εθνική ομάδα της Βοσνίας κάτω των 16 ετών, όντας ο κορυφαίος στην διοργάνωση στο σκοράρισμα, με 23,0 πόντους ανά παιχνίδι. Έπαιξε επίσης στο Ευρωπαϊκό Πρωτάθλημα Καλαθοσφαίρισης Παίδων της FIBA του 2015, στο οποίο ηγήθηκε στο σκοράρισμα, με 23,3 πόντους ανά αγώνα και στις ασίστ, με 6,3 ασίστ ανά παιχνίδι. Είχε επίσης μέσο όρο 9,0 ριμπάουντ ανά παιχνίδι, κατά τη διάρκεια της διοργάνωσης. Στον τελικό της διοργάνωσης, απέναντι στους οικοδεσπότες του πρωταθλήματος, τη Λιθουανία, ο Μούσα σημείωσε 33 πόντους, μαζί με τα 8 ριμπάουντ, 7 ασίστ, 3 κλεψίματα και 2 τάπες, οδηγώντας την ομάδα του στη νίκη με 85–83 και εξασφαλίζοντας ένα χρυσό μετάλλιο για την ομάδα του.
Ο Μούσα ονομάστηκε Πολυτιμότερος Παίκτης (MVP) της διοργάνωσης και επιλέχθηκε επίσης στην καλύερη ομάδα του πρωταθλήματος. Ο Μούσα έπαιξε επίσης στο Παγκόσμιο Πρωτάθλημα Καλαθοσφαίρισης Εφήβων της FIBA του 2016, στο οποίο ηγήθηκε στο σκοράρισμα, με 34,0 πόντους ανά παιχνίδι. Είχε επίσης μέσο όρο 8,1 ριμπάουντ και 3,0 ασίστ ανά παιχνίδι. Κατά τη διάρκεια της διοργάνωσης, ο Μούσα σημείωσε 50 πόντους, σε 27 λεπτά που έπαιξε, σε έναν αγώνα έναντι της Κινεζικής Ταϊπέι, που είναι το τρέχον υψηλό με τους περισσοτέρους πόντους που σημειώθηκαν σε ένα παιχνίδι στο Παγκόσμιο Πρωτάθλημα Καλαθοσφαίρισης Εφήβων της FIBA.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Λονγκ Άιλαντ Νετς Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Τσεντεβίτα Ζάγκρεμπ Κατηγορία:Καλαθοσφαιριστές Μπρούκλιν Νετς Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Ευρωμπάσκετ 2022
Logname
Το logname (από τις αγγλικές λέξεις Login Name) είναι πρόγραμμα του λειτουργικού συστήματος Unix και των συστημάτων συμβατών με αυτό, που εμφανίζει το όνομα του χρήστη που εκτελεί την εντολή. Αντιστοιχεί στη μεταβλητή περιβάλλοντος LOGNAME στο περιβάλλον του συστήματος. Η κλήση συστήματος logname και η αντίστοιχη εντολή εμφανίστηκαν για πρώτη φορά στο UNIX System III.
Δείτε επίσης
Κατηγορία:Unix
Aatha Un Koyilile
Η Aatha Un Koyilile (Ελληνικά: Αάθα, στο ναό σου) είναι δραματική ταινία στα Ταμίλ του 1991 σε σκηνοθεσία του Κασθούρι Ράτζα. Η ταινία περιέχει τους νεοφερμένους Σέλβα και Κασθούρι σε πρωταγωνιστικούς ρόλους, ενώ ο νεοφερμένος Ράβι Ραχούλ και οι Βινοντίνι, Τζαναγκαράτζ, Βίνου Τσακραβάρτι, Κ. Πραμπακαράν και Σενθίλ παίζουν υποστηρικτικούς ρόλους. Η ταινία, η οποία παράχθηκε από τον Κ. Πραμπακαράν, είχε μουσική σύνθεση από τη Ντέβα και κυκλοφόρησε στις 10 Μαΐου 1991.
Πλοκή
Στο παρελθόν, η Κασθούρι (Κασθούρι), οι γονείς της Κασθούρι (Μ. Ν. Ράτζαμ και Τ. Κ. Σ. Τσάντραν) και ο Ραμαϊά (Βίνου Τσακραβάρτι) ζούσαν μαζί στο μεγάλο σπίτι τους. Ο Μαρούντου εργάστηκε στο σπίτι τους και είχε πολύ σεβασμό για την Κασθούρι. Αλλά όταν ο Ντουραϊράσου (Κ. Σ. Σελβαράτζ), ξάδερφος της Κασθούρι, μπήκε στο σπίτι τους για να παντρευτεί την Κασθούρι, τα προβλήματα άρχισαν. Ο πατέρας της Κασθούρι δέχεται με μισή καρδιά το γάμο σύμφωνα με το έθιμο του χωριού, παρά το γεγονός ότι γνώριζε ότι ο Ντουραϊράσου ήταν κακός άνθρωπος. Η Κασθούρι αρνήθηκε για το γάμο και ήθελε να παντρευτεί με τον Μαρούντου ο οποίος ήταν από άλλη κάστα. Η οικογένεια της Κασθούρι αποδέχτηκε την επιθυμία της και παντρεύτηκε τον Μαρούντου. Στο χωριό, οι αρχηγοί του χωριού δεν δέχτηκαν το γάμο λόγω της διαφορετικής κάστας, και ο Αζαγκαρσάμι ανάγκασε τον πατέρα της Κασθούρι να σκοτώσει την κόρη του για την τιμή του χωριού. Αργότερα τη νύχτα, ο πατέρας της Κασθούρι έδωσε στην Κασθούρι ένα γεύμα που είχε δηλητηριαστεί. Ο Μαρούντου ήρθε για να την σώσει, αλλά ο Ντουραϊράσου και οι ηγουμένοι του τον σταμάτησαν, τους χτύπησε όλους, αλλά ήταν πολύ αργά και η Κασθούρι πέθανε στα γόνατα του Μαρούντου.
Ο Πάντι χάνει την ελπίδα να παντρευτεί με την αγάπη του, την Εασουάρι και οι εραστές αποφασίζουν να αυτοκτονήσουν. Οι χωρικοί παρεμβαίνουν εγκαίρως και ο Αζαγκαρσάμι παραδέχεται με έκπληξη το γάμο μπροστά στους χωρικούς. Αργότερα, ο Αζαγκαρσάμι αναγκάζει τον Καλιάππαν να δηλητηριάσει την κόρη του Εασουάρι. Ο Μαρούντου έρχεται εγκαίρως για να τη σώσει, και ενθαρρύνει τον Ραμαϊά να πολεμήσει εναντίον του φανατικού υπέρ των καστών Αζαγκαρσάμι. Οι Πάντι και Εασουάρι παντρεύονται. Ο πατέρας της Εασουάρι, ο Ραμαϊά, ο πατέρας της Κασθούρι, ο θείος της Κασθούρι Καλιάππαν και ο Μαρούντου ενώνονται με το χέρι για να καταστρέψουν τον Αζαγκαρσάμι και αναγκάζουν τον Αζαγκαρσάμι να πιει δηλητήριο για τα εγκλήματά του.
Κριτική
Ο Ν. Κρισνασουάμι των The New Indian Express έγραψε ότι: "Ο Κασθούρι Ράτζα συνδέει διάφορα σκέλη της αφήγησης καλά οδηγώντας στην κορύφωση".
Παραπομπές
Κατηγορία:Ινδικές ταινίες
Αγία Μαύρα Κέας
Η Αγία Μαύρα είναι οικισμός της Κέας. Υπάγεται διοικητικά στη δημοτική κοινότητα Ιουλίδας, του δήμου Κέας, της περιφερειακής ενότητας Κέας - Κύθνου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης.
Γεωγραφία
Η Αγία Μαύρα είναι ορεινός οικισμός της ανατολικοκεντρικής Κέας. Βρίσκεται στους ανατολικούς πρόποδες του Προφήτη Ηλία και σε θέση που βλέπει ανατολικά προς τον όρμο του Ορκού, σε μέσο σταθμικό υψόμετρο 490. Απέχει περίπου 8 χλμ. ΝΑ. της Ιουλίδας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Ιουλίδας της Κέας. Με το ΦΕΚ 224Α - 11/09/1996 αποσπάστηκε από την κοινότητα Ιουλίδος και προσαρτήθηκε στον δήμο Κέας.
Εξωτερικοί σύνδεσμοι
Αγια Μαυρα
Τόμισλαβ Κρίζμαν
Ο Τόμισλαβ Κρίζμαν (1882–1955), ήταν Κροάτης ζωγράφος, γραφίστας, ενδυματολόγος και σκηνογράφος, δάσκαλος, συγγραφέας και διοργανωτής πολιτιστικών εκδηλώσεων. Ζωγράφιζε με λάδια και τέμπερες, αν και τον θυμούνται κυρίως για την αξιοσημείωτη γραφική του τέχνη.
Ήταν από τους ιδρυτές της Εταιρείας Μέντουλιτς και του Ανοιξιάτικου Σαλονιού του Ζάγκρεμπ του 1916. Έκανε εκθέσεις στο Ζάγκρεμπ, το Βελιγράδι, τη Λιουμπλιάνα, τη Βιέννη, το Παρίσι και τη Ρώμη.
Βιογραφία
Ο Τόμισλαβ Κρίζμαν γεννήθηκε στις 21 Ιουλίου 1882 στο Όρλοβατς (τώρα μέρος του Κάρλοβατς). Παρακολούθησε την Εμπορική Ακαδημία (Trgovačka akademija), ενώ παράλληλα σπούδασε ζωγραφική και σχέδιο με τους Μπέλα Τσίκος Σέσιγια, Ρόμπερτ Όερ και Μέντσι Κλέμεντ Τσρντσιτς. Από το 1903 έως το 1907 πήγε στη Βιέννη, όπου παρακολούθησε τη Σχολή Χειροτεχνίας και την Ακαδημία Καλών Τεχνών με τον Ουίλιαμ Ούνγκερ.
Ο Κρίζμαν παρέμεινε στη Βιέννη για δέκα χρόνια, μια σημαντική στιγμή στην καλλιτεχνική του εξέλιξη, περνώντας χρόνο με άλλους καλλιτέχνες της αβάν-γκαρντ απόσχισης. Ενσωμάτωσε τις ιδέες τους στη δική του τέχνη και συμμετείχε στις ομαδικές εκθέσεις Χαγκενμπούντ, Γιούνγκμπουντ, Οίκος Τέχνης (Künstlerhaus) και Secesija ("Απόσχιση").
Εξέθεσε τα έργα του ως μέρος του περιπτέρου του Βασιλείου της Σερβίας στη Διεθνή Έκθεση Τέχνης του 1911.
Από το 1912, ο Κρίζμαν εργάστηκε στο Ζάγκρεμπ, αρχικά ως δάσκαλος στη Σχολή Τεχνών και Χειροτεχνίας (Škola primijenjene umjetnosti i dizajna), στη συνέχεια από το 1922 στο Τμήμα Γραφικών της Ακαδημίας Καλών Τεχνών στο Ζάγκρεμπ.
Πέθανε στις 24 Οκτωβρίου 1955 στο Ζάγκρεμπ.
Κληρονομιά
Ο Κρίζμαν μνημονεύεται κυρίως για την αξιοσημείωτη γραφική του δουλειά. Του άρεσε να ταξιδεύει και να ζωγραφίζει ό,τι έβλεπε: τοπία στη Βιέννη, στο Χρβάτσκο Ζαγκόριε, στη Βοσνία και στη Δαλματία. Τα ασυνήθιστα τοπία του για τη Βοσνία, την Ερζεγοβίνη, το Κοσσυφοπέδιο και τη Μακεδονία είναι πολύ υποβλητικά και φρέσκα. Δημιούργησε μερικά αξιομνημόνευτα πορτρέτα, συμπεριλαμβανομένων των Μαρία Ντέλβαρντ, Portret djevojčice ("Πορτρέτο ενός κοριτσιού"), Autoportret ("Αυτοπροσωπογραφία"), Μέστροβιτς και Brat Hinko ("Αδελφός Χίνκο").
Οι γνώσεις του στις γραφικές τεχνικές δημοσιεύτηκαν σε βιβλίο «Περί Γραφικών Τεχνών» (O grafičkim vještinama), (1952).
Έγραψε βιβλία και άρθρα σε περιοδικά και εργάστηκε ως ενδυματολόγος και σκηνογράφος για όπερα και δράμα.
Η εμφάνιση των αφισών αντιστοιχεί με την εμφάνιση των κινημάτων απόσχισης ή Αρ νουβό, που έφτασαν στο Ζάγκρεμπ το 1898. Η αφίσα ήταν μια δημοφιλής μορφή εικόνας της νέας εποχής και ο Κρίζμαν δημιούργησε αξέχαστες καλλιτεχνικές αφίσες για διάφορες εκδηλώσεις πολιτισμού, αθλητισμού, ψυχαγωγίας και πολιτικής. Μία από τις πρώτες του αφίσες ήταν της τραγουδίστριας του καμπαρέ Μαρίας Ντέλβαρντ, η οποία είχε ενθουσιάσει το κοινό στη Βιέννη και το Μόναχο πριν φτάσει στο Ζάγκρεμπ το 1907. Η εικόνα του Κρίζμαν αποτύπωσε τέλεια τον βασικό γυναικείο τύπο της αρ νουβό γυναίκας.
Βιβλιογραφία
Κατηγορία:Ζωγράφοι του Αρ Νουβό Κατηγορία:Κροάτες ζωγράφοι
Α2 Εθνική υδατοσφαίρισης ανδρών 1996−97
Το πρωτάθλημα Α2 κατηγορίας πόλο ανδρών της περιόδου 1996−97 διεξήχθη με τη συμμετοχή 12 ομάδων. Πρωταθλήτρια αναδείχθηκε η ομάδα του Ηλυσιακού που ανέβηκε στην Α1΄ μαζί με τον δευτεραθλητή Όμιλο Φιλάθλων Θαλάσσης της Θεσσαλονίκης.
Πηγές
1996 1997 Κατηγορία:Υδατοσφαίριση το 1996 Κατηγορία:Υδατοσφαίριση το 1997
Πλουμάρι Ικαρίας
Παραπομπές
Κατηγορία:Δήμος Ικαρίας
Μαργαρίτα του Βαλουά (1295-1342)
Η Μαργαρίτα του Βαλουά, κόμισσα του Μπλουά (Γαλλική γλώσσα : Marguerite de Valois, 1295 - 1342) ήταν Γαλλίδα ευγενής από τον Οίκο των Βαλουά, κόρη του Καρόλου του Βαλουά και της πρώτης συζύγου του Μαργαρίτας, κόμισσας του Ανζού και αδελφή του Φιλίππου ΣΤ΄ της Γαλλίας.
Οικογένεια
Παντρεύτηκε τον Γκυ Α΄ του Μπλουά κόμη του Μπλουά με τον οποίο απέκτησε:
Πηγές
Κατηγορία:Οίκος των Βαλουά Κατηγορία:Γαλλίδες κόμισσες
Κάναχος ο Σικυώνιος (6ος αιώνας π.Χ.)
Ο Κάναχος (ο Πρεσβύτερος, 6ος αιώνας π.Χ.) ήταν γλύπτης με καταγωγή από την Σικυώνα. Είναι γνωστός για τα 2 μεγάλου μεγέθους αγάλματα του Απόλλωνα που δημιούργησε, ένα ορειχάλκινο το οποίο δημιουργήθηκε για τον ναό των Διδύμων στην Μίλητο και το οποίο απεικονιζόταν μετέπειτα στα νομίσματα της Μιλήτου, και ένα από ξύλο κέδρου το οποίο βρισκόταν στην Θήβα. Αναφέρεται πως η ανθεκτικότητα και η ποιότητα κατασκευής των γλυπτών εξακολουθούσε να κάνει εντύπωση στους θεατές για αρκετό καιρό έπειτα.
Πηγές
Κατηγορία:Αρχαίοι Έλληνες γλύπτες Κατηγορία:Αρχαίοι Σικυώνιοι
Κατανομή πιθανότητας
Μία κατανομή πιθανοτήτων μπορεί να οριστεί με τους εξής τρόπους: Η κατανομή πιθανοτήτων μπορεί να είναι είτε μονομεταβλητή είτε πολυμεταβλητή. Μία μονομεταβλητή κατανομή δίνει τις πιθανότητες για κάθε δυνατή τιμή μίας τυχαίας μεταβλητής. Μία πολυμεταβλητή κατανομή δίνει τις πιθανότητες για κάθε δυνατή τιμή ενός τυχαίου διανύσματος, που περιλαμβάνει δύο ή περισσότερες τυχαίες μεταβλητές.
Γνωστές μονομεταβλητές κατανομές είναι η διωνυμική κατανομή, η εκθετική κατανομή και η κανονική κατανομή. Η πολυμεταβλητή κανονική κατανομή είναι μια συχνά απαντώμενη πολυμεταβλητή κατανομή.
Εισαγωγή
Οι μεταβλητές διακρίνονται σε ποιοτικές (ή κατηγορικές) οι οποίες παίρνουν τιμές που δεν είναι αριθμοί και στις ποσοτικές που οι τιμές που παίρνουν είναι αριθμοί, και περεταίρω διακρίνονται σε διακριτές και συνεχείς. Για παράδειγμα, το αποτέλεσμα του στριψίματος ενός νομίσματος είναι το σύνολο \Omega = \{κορώνα, γράμματα\} (άρα κατηγορική), η μέτρηση του ύψους σε εκατοστά είναι διακριτή, και η μέτρηση της θερμοκρασίας σε θερμόμετρο είναι συνεχής.
Για να ορίσουμε τις κατανομές πιθανοτήτων για τις απλές περιπτώσεις, πρέπει να γίνει διάκριση μεταξύ διακριτών και συνεχών τυχαίων μεταβλητών. Στην διακριτές μεταβλητές, μπορούμε να αναθέσουμε μια πιθανότητα σε κάθε δυνατή τιμή: για παράδειγμα, όταν ρίχνουμε ένα αμερόληπτο ζάρι, κάθε μία από τις έξι τιμές 1 έως 6 έχει την πιθανότητα 1/6. Στις συνεχείς μεταβλητές οι τιμές που μπορούν να πάρουν είναι οποιεσδήποτε τιμές που μπορεί να υπάρχουν σε ένα διάστημα [a, b] όπου a, b ανήκουν στους πραγματικούς αριθμούς. Επίσης σε μια συνεχή μεταβλητή οι πιθανότητες είναι μη-μηδενικές μόνο εάν αναφέρονται σε χρονικά διαστήματα. Για παράδειγμα, η πιθανότητα ο δείκτης του θερμομέτρου να είναι ακριβώς 31.1 είναι 0.
Ορολογία
thumb|Η [[συνάρτηση μάζας πιθανότητας (σ.μ.π.) p(S) καθορίζει την κατανομή πιθανοτήτων για το άθροισμα S των τιμών δύο αμερόληπτων ζαριών. Για παράδειγμα, το σχήμα δείχνει ότι . Η συνάρτηση μάζας πιθανότητας επιτρέπει τον υπολογισμό των πιθανοτήτων των γεγονότων, όπως, και όλες τις άλλες πιθανότητες στην κατανομή.]] Επειδή η θεωρία πιθανοτήτων και η στατιστική εφαρμόζονται σε αρκετούς διαφορετικούς τομείς, η ορολογία δεν είναι ενιαία και μερικές φορές προκαλεί σύγχυση. Οι ακόλουθοι όροι χρησιμοποιούνται σχετικά με κατανομές πιθανότητας:
Οι ακόλουθοι όροι είναι κάπως ασαφείς, δεδομένου ότι μπορεί να αναφέρεται σε αθροιστικές και μη αθροιστικές κατανομές, ανάλογα με τις προτιμήσεις του συγγραφέα: Τέλος,
Αθροιστική συνάρτηση κατανομής
Επειδή μια κατανομή πιθανότητας \Pr στην πραγματική γραμμή προσδιορίζεται από την πιθανότητα της τυχαίας μεταβλητής X σε ημι-ανοικτό διάστημα, η κατανομή πιθανοτήτων που χαρακτηρίζονται από αθροιστική συνάρτηση κατανομής της είναι:
Διακριτή κατανομή πιθανότητας
Μια διακριτή κατανομή πιθανότητας είναι μια κατανομή πιθανοτήτων που παίρνει τιμές σε ένα πεπερασμένο ή αριθμήσιμο σύνολο S. Η συνάρτηση πιθανότητας ορίζεται ως: Η πιθανότητα κάθε γεγονότος (για ) δίνεται από το άθροισμα: Επιπλέον, η συνάρτηση ικανοποιεί: Ο αριθμός των δυνατών τιμών της X μπορεί να είναι άπειρος, αρκεί οι πιθανότητες να τίνουν στο 0 αρκετά γρήγορα ώστε το άθροισμα να είναι 1. Για παράδειγμα, εάν  για τότε έχουμε το άθροισμα των πιθανοτήτων είναι ως άθροισμα γεωμετρικής σειράς.
Στην στατιστική, οι πιο συνήθεις κατανομές που χρησιμοποιούνται για μοντελοποίηση περιλαμβάνουν την κατανομή Πουασσόν, την κατανομή Μπερνούλλι, την διωνυμική κατανομή, την γεωμετρική κατανομή, και την αρνητική διωνυμική κατανομή. Επιπλέον, η διακριτή ομοιόμορφη κατανομή χρησιμοποιείται συνήθως σε προγράμματα ηλεκτρονικών υπολογιστών για να προσομοιώσουν διάφορα φαινόμενα και να παράξουν δείγματα από διάφορες άλλες κατανομές πιαθνότητας.
Συνεχής κατανομή πιθανότητας
Μια συνεχής κατανομή πιθανότητας είναι μια κατανομή πιθανοτήτων που έχει συνάρτηση πυκνότητας πιθανότητας. Πολλοί μαθηματικοί αποκαλούν, επίσης, μια τέτοια διανομή απόλυτα συνεχής, δεδομένου ότι αθροιστική συνάρτηση κατανομής της είναι απολύτως συνεχής σε σχέση με το μέτρο λ Lebesgue. Αν η κατανομή του X είναι συνεχής, τότε το Χ ονομάζεται συνεχής τυχαία μεταβλητή. Υπάρχουν πολλά παραδείγματα με συνεχή κατανομή πιθανότητας όπως: η κανονική, η ομοιόμορφη, η εκθετική, και άλλες.
Διαισθητικά, μία συνεχής τυχαία μεταβλητή είναι εκείνη η οποία μπορεί να λάβει μια συνεχή σειρά από τιμές, σε αντίθεση με μια διακριτή κατανομή, όπου το σύνολο των πιθανών τιμών για την τυχαία μεταβλητή είναι υπολογίσιμο. Ενώ για μια διακριτή κατανομή ένα γεγονός με πιθανότητα μηδέν είναι αδύνατο (π.χ., να φέρεις 3½ σε ένα αμερόληπτο ζάρι είναι αδύνατο, και έχει πιθανότητα μηδέν),στην περίπτωση της συνεχούς τυχαίας μεταβλητής αυτό δεν συμβαίνει .Για παράδειγμα, εάν κάποιος μετρά το πλάτος ενός φύλλου δρυός, το αποτέλεσμα της 3½ εκατοστά είναι δυνατόν να συμβεί. Ωστόσο, έχει πιθανότητα μηδέν επειδή υπάρχουν πολλές άλλες πιθανές τιμές, ακόμη και μεταξύ 3 cm και 4 cm. Κάθε ένα από αυτά τα επιμέρους αποτελέσματα έχει μηδενική πιθανότητα, αλλά η πιθανότητα ότι το αποτέλεσμα θα ανήκει στο διάστημα (3 εκατοστών, 4 εκατοστά) είναι μη μηδενική. Αυτό το φαινομενικά παράδοξο λύνεται από το γεγονός ότι η πιθανότητα του Χ αποκτά κάποια τιμή μέσα σε ένα άπειρο σύνολο. Επισήμως, κάθε πιθανή τιμή έχει μια απειροελάχιστη πιθανότητα, η οποία στατιστικά είναι ισοδύναμη με το μηδέν.
Επισήμως, εάν το Χ είναι μια συνεχής τυχαία μεταβλητή, τότε έχει μια ƒ συνάρτηση πυκνότητας πιθανότητας (x), και ως εκ τούτου την πιθανότητα να ανήκουν σε ένα δεδομένο χρονικό διάστημα, ας πούμε [a, b] δίνεται από το ολοκλήρωμα
Ειδικότερα, η πιθανότητα για το Χ να λάβει μια συγκεκριμένη τιμή (δηλαδή a ≤ X ≤ a) είναι μηδέν, επειδή η πιθανότητα να συμπίπτουν τα άνω και τα κάτω όρια είναι πάντοτε ίση με μηδέν.
Ο ορισμός αναφέρει ότι μια συνεχής κατανομή πιθανοτήτων πρέπει να έχει πυκνότητα, ή ισοδύναμα την αθροιστική συνάρτηση κατανομής της απολύτως συνεχής. Η απαίτηση αυτή είναι ισχυρότερη από απλή συνέχεια της αθροιστική συνάρτηση κατανομής, και υπάρχει μια ειδική κατηγορία των κατανομών που δεν είναι ούτε συνεχής ούτε διακριτές ούτε ένα μίγμα από αυτά. Ένα παράδειγμα δίνεται από την κατανομή Cantor. Τέτοιες όμως ποτέ δεν συναντώνται στην πράξη.
Σημείωση σχετικά με την ορολογία: κάποιοι συγγραφείς χρησιμοποιούν τον όρο «συνεχής διανομή" για να υποδηλώσουν τη διανομή με συνεχή αθροιστική συνάρτηση κατανομής.
Μια σύμβαση αναφέρει ότι μια κατανομή πιθανοτήτων μ λέγεται συνεχής αν η αθροιστική συνάρτηση κατανομής F (x) του = μ(- ∞, x] είναι συνεχής και, ως εκ τούτου, το μέτρο της πιθανότητας μ{x}=0 για κάθε x.
Μια άλλη σύμβαση διατηρεί το όρο συνεχή κατανομή πιθανότητας για απολύτως συνεχείς κατανομές. Αυτές οι κατανομές μπορούν να χαρακτηρίζονται από μια συνάρτηση πυκνότητας πιθανότητας: μια μη-αρνητική Lebesgue συνάρτηση f που ορίζεται επί των πραγματικών αριθμών τέτοια ώστε
Β΄ Εθνική ποδοσφαίρου ανδρών 2000-01
Το πρωτάθλημα Β΄ Εθνικής 2000-01 διεξήχθη σε έναν όμιλο των 16 ομάδων. Η επίσημη ονομασία του ήταν Πρώτη Κατηγορία, διότι η Α΄ Εθνική είχε μετονομαστεί σε Ανώτερη ή Διακεκριμένη Κατηγορία, κατά το αγγλικό σύστημα που είχε εφαρμοστεί τότε. Η προοπτική ήταν οι ομάδες να μειωθούν από 16 σε 14, όπως και στην Α΄ Εθνική. Έτσι, στην Ανώτερη κατηγορία ανέβηκαν δύο ομάδες, ενώ στη Γ΄ Εθνική ή "Δεύτερη κατηγορία", όπως μετονομάστηκε υποβιβάστηκαν έξι. Τελικά, οι μετονομασίες αυτές κράτησαν μόνο μία σεζόν
Διοργάνωση
Στο πρωτάθλημα Β΄ Εθνικής/Πρώτης κατηγορίας του 2000-01 ίσχυσε ένα σύστημα παρόμοιο με της προηγούμενης σεζόν 1999-2000. Η προοπτική ήταν την επόμενη σεζόν να μειωθούν περαιτέρω οι ομάδες από 16 σε 14, τόσο στην Α΄ Εθνική/Ανώτερη όσο και στη "Β΄ Εθνική/Πρώτη". Έτσι από την "Α΄ Εθνική/Ανώτερη" υποβιβάστηκαν τέσσερις ομάδες, ενώ από τη "Β΄ Εθνική/Πρώτη" ανέβηκαν μόνο δύο. Παράλληλα, για να μειωθούν οι ομάδες της Β΄/Πρώτης, προβλεπόταν ο υποβιβασμός έξι ομάδων και η άνοδος μόνο δύο από τη Γ΄ Εθνική/Δεύτερη κατηγορία. Στα αξιοσημείωτα της σεζόν η κατάρρευση της πρωταθλήτριας Ελλάδας το 1988 Λάρισας που μετά από μια σειρά αγωνιστικών και οικονομικών προβλημάτων τερμάτισε στην 15η θέση και υποβιβάστηκε για πρώτη φορά στην ιστορία της στη Γ' Εθνική.
Για να μην υπάρξουν αδικίες, ίσχυσε η πρόβλεψη της προηγούμενης σεζόν. Δηλαδή, η άνοδος των δύο και ο υποβιβασμός των έξι να οριστικοποιηθούν μόνο εφόσον τερματίσουν με διαφορά τουλάχιστον έξι βαθμών από τις επόμενες θέσεις, αλλιώς να γίνουν αγώνες κατάταξης (πλέϊ-οφ) με πλεονέκτημα έδρας των ομάδων με την καλύτερη θέση στην κανονική περίοδο. Λόγω του μικρού αριθμού ομάδων είχαμε πολλές ισοβαθμίες. Είναι χαρακτηριστικό ότι πέντε ομάδες ισοβάθμησαν με 44 β. στις θέσεις 4η ως 8η, ενώ η 9η με 42 β. οδηγήθηκε στα πλέι-οφ. Αναλυτικά είχαμε τον εξής σχεδιασμό:
Τελικά, η κατάσταση διαμορφώθηκε ως εξής:
Πρώτοι σκόρερ
Οι 3 πρώτοι σκόρερ ήταν:
Πλέι-οφ υποβιβασμού
Έγιναν για την αποφυγή δύο θέσεων υποβιβασμού. Μετείχαν οι τέσσερις ομάδες που τερμάτισαν στις θέσεις 9η ως 12η, αφού η 9η απείχε μόλις τρεις βαθμούς από τη 12η, και ως όριο ασφαλείας είχαν οριστεί οι έξι βαθμοί. Το σύστημα των αγώνων πλέι-οφ που ίσχυσε, θύμιζε το αντίστοιχο που εφαρμόζεται στα πρωταθλήματα του μπάσκετ. Δηλαδή, έπαιξαν σε ζεύγη: 9η-12η, 10η-11η και οι δύο νικήτριες ομάδες σώνονταν, ενώ οι δύο ηττημένες υποβιβάζονταν. Νικήτρια κάθε ζεύγους αναδεικνυόταν όποια ομάδα πετύχαινε δύο νίκες σε μέγιστο αριθμό τριών αγώνων (ή νίκη-ισοπαλία και καλύτερη διαφορά τερμάτων), από τους οποίους ο πρώτος και ο τρίτος θα διεξάγονταν στην έδρα της ομάδας που είχε τερματίσει σε καλύτερη θέση την κανονική περίοδο (δηλαδή της 9ης και 10ης). Στους αγώνες υστέρησαν και υποβιβάστηκαν ο Ναυπακτιακός Αστέρας και ο Παναιτωλικός.
Πηγές
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2000-2001
Τις μικρές ώρες
Το Τις μικρές ώρες (ιαπωνικά: アフターダーク, προφέρεται: Αφούτα Ντακού) είναι μυθιστόρημα του Ιάπωνα συγγραφέα Χαρούκι Μουρακάμι.
Περίληψη υπόθεσης
Φόντο του μυθιστορήματος είναι το μητροπολιτικό Τόκιο κατά τη διάρκεια μιας νύχτας, ενώ οι χαρακτήρες του περιλαμβάνουν τη Μάρι Ασάι, μια δεκαεννιάχρονη φοιτήτρια, η οποία περνά τη νύχτα διαβάζοντας σε ένα αμερικανικού τύπου εστιατόριο πρόχειρου φαγητού. Εκεί γνωρίζει τον Τετσούγια Τακαχάσι, έναν μαθητή που παίζει τρομπόνι και που λατρεύει το κομμάτι "Five Spot After Dark" του Κέρτις Φούλερ. Ο Τακαχάσι γνωρίζει την αδερφή της Μάρι, την Έρι, η οποία είναι μοντέλο και για την οποία κάποτε ο ίδιος έδειχνε ενδιαφέρον, και επιμένει ότι οι τρεις τους έχουν κάνει παρέα στο παρελθόν. Στο μεταξύ, η Έρι βρίσκεται σε βαθύ ύπνο δίπλα σε μια τηλεόραση και φαίνεται να την στοιχειώνει μια απειλητική φιγούρα.
Η Μάρι συναντά μια πρώην παλαίστρια, την Καόρου, η οποία τώρα εργάζεται ως διευθύντρια σε ένα ξενοδοχείο ημιπαραμονής που ονομάζεται Alphaville. Η Καόρου χρειάζεται τη Μάρι για να μιλήσει σε μια Κινέζα ιερόδουλη που μόλις έχει δεχθεί επίθεση στο ξενοδοχείο από έναν υπάλληλο γραφείου, τον Σιρακάουα. Στη συνέχεια, η ομάδα προσπαθεί να εντοπίσει τον Σιρακάουα και εμπλέκει στο εγχείρημα αυτό την ομάδα κινεζικής μαφίας που ελέγχει την ιερόδουλη.
Στο ξενοδοχείο ημιπαραμονής, η Μάρι ακούει ιστορίες από κάποιο μέλος του προσωπικού που εργάζεται εκεί και έτσι έχει την ευκαιρία να ρίξει μια ματιά στον περιθωριακό κόσμο που κρύβεται κάτω από τον κόσμο που όλοι γνωρίζουμε.
Μέρη της ιστορίας διαδραματίζονται σε έναν κόσμο μεταξύ πραγματικότητας και ονείρου και κάθε κεφάλαιο του βιβλίου ξεκινά με μια εικόνα ενός ρολογιού που απεικονίζει το πέρασμα του χρόνου κατά τη διάρκεια της νύχτας.
Δομή
Η ιστορία αναλύεται σε μικρά κεφάλαια που ποικίλλουν σε έκταση και έχει χρονοδιάγραμμα που αντιστοιχεί σε πραγματικό χρόνο. Μερικά κεφάλαια περιγράφουν την κατάσταση που συμβαίνει με την Έρι Ασάι, ενώ μερικά άλλα περιγράφουν τη νύχτα της Μάρι Ασάι. Ωστόσο, όπως πάντα, ο Χαρούκι Μουρακάμι συνδέει τις δύο ιστορίες στο τέλος.
Το μυθιστόρημα είναι γεμάτο με σύμβολα που μπορεί να γίνουν κατανοητά με πολλούς διαφορετικούς τρόπους. Χρησιμοποιούνται ισχυρά σύμβολα όπως η μουσική, η νύχτα, το φως, οι κάμερες και η τηλεόραση που δεν λειτουργεί και ο συγγραφέας αφήνει στους αναγνώστες του να ερμηνεύσουν αυτά τα σύμβολα με τον ένα ή τον άλλο τρόπο.
Εξωτερικοί σύνδεσμοι
Κατηγορία:Ιαπωνικά μυθιστορήματα
Ρόμπιν Λοντ
Ο Ρόμπιν Λοντ (γένν. 17 Απριλίου 1993, Ελσίνκι) είναι Φινλανδός διεθνής ποδοσφαιριστής, ο οποίος αγωνίζεται για λογαριασμό της Σπορτινγκ Χιχόν ως κεντρικός ή συχνότερα αριστερός μέσος.
Καριέρα
Ο Λοντ πέτυχε το πρώτο του τέρμα κατά το επαγγελματικό του ντεμπούτο με την ΧΓΚ Ελσίνκι στις 22 Οκτωβρίου 2011 σε μια εντός έδρας νίκη με σκορ 4−1 επί της ΜΥΠΑ. Στη διάρκεια της σεζόν 2012, αγωνιζόταν στην ΒΠΣ υπό την μορφή δανεικού από τη ΧΓΚ. Στις 9 Αυγούστου 2012, παραχωρήθηκε ως δανεικός μέχρι τις 3 Σεπτεμβρίου 2012. Ο δανεισμός του, στην συνέχεια, επεκτάθηκε έως το τέλος της σεζόν 2012.
Μετά το πέρας της σεζόν 2014, ο Λοντ βραβεύτηκε ως καλύτερος παίκτης της χρονιάς στο φινλανδικό πρωτάθλημα. Επιπροσθέτως, βραβεύτηκε ως ο καλύτερος μέσος, καθώς και ως ο καλύτερος διεθνής με την Εθνική Φινλανδίας U21 εκείνη την σεζόν.
Στις 6 Μαΐου 2015, ήρθε σε συμφωνία με τον Παναθηναϊκό, προκειμένου να μετακομίσει στον σύλλογο με την έναρξη της θερινής μεταγραφικής περιόδου. Η απόκτησή του ανακοινώθηκε επισήμως από τον σύλλογο στις 14 Μαΐου 2015, αφότου έβαλε την υπογραφή του σε συμβόλαιο διάρκειας τριών ετών.
Πηγές
Κατηγορία:Φινλανδοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές ΧΓΚ Ελσίνκι Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εθνικής Φινλανδίας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σπόρτινγκ Χιχόν Κατηγορία:Ποδοσφαιριστές Ευρωπαϊκού Πρωταθλήματος 2020
Κάρολος του Μπλουά
Ο Κάρολος, δούκας της Βρετάνης ή Κάρολος του Μπλουά-Σατιγιόν ή Κάρολος ο Άγιος (Μπλουά 1319 - 29 Σεπτεμβρίου 1364), νόμιμος δούκας της Βρετάνης (1341 - 1364) μέλος του Οίκου της Σατιγιόν ήταν δεύτερος γιος του Γκυ Α΄ του Σατιγιόν, κόμητος του Μπλουά και της Μαργαρίτας του Βαλουά αδελφής του Φιλίππου ΣΤ΄ της Γαλλίας. Αγιοποιηθήκε απο την Ρωμαιοκαθολική εκκλησία για την μεγάλη του πίστη, η αγιοποίηση αργότερα ακυρώθηκε αλλά ο Κάρολος εξακολουθούσε να αναφέρεται ως Άγιος. Η πίστη του ήταν τόσο μεγάλη που δεν δίσταζε να βασανίζει την σάρκα του για να σώσει την ψυχή του, τοποθετούσε βότσαλα στα παπούτσια του και έδενε κόμπους στο δέρμα του ενώ κάθε βράδυ πριν κοιμηθεί εξομολογείτο από φόβο μην κοιμηθεί αμαρτωλός. Ήταν ωστόσο παρά την μεγάλη του πίστη δυναμικός και γενναίος στρατιωτικός αρχηγός στο πεδίο της μάχης.